Den Vest-Sjællandske Avis, 1831-04-30
Denne Diversion kan blive ligesaa velgiørende for Rusland, som farlig for Sultanen, der sikkert har en meget stor Deel af Folket imod sig, saavel fordi han har ophævet Janitscharcorpset, som fordi han bestræber sig for at omdanne sin Stat og sit Folk aldeles paa Europæisk Maade. Han har nyelig udstædet en høist mærkværdig Forordning, saavel til Fordeel for de Rajabs (De af hans Undersaattere som ikke ere Mahomedanere), som for at indføre en civiliseret Statsforfatning, hvilket ikke kan andet end overordentlig contrastere imod hans Mahomedanske Undersaatters Fordomme. Castellet Carabusa paa Candia er nu overleveret til Ægyptiske Tropper og den Russiske og Franske Garnison er bleven bragt til Morea. Mainotterne eller Beboerne af det gamle Sparta, som ere misfornøiede med Greven af Capodistrias Regiering, have gjort Opstand, udnævnet en provisorisk Regiering og udvalgt Constantin Bei til deres General, og ville udstæde et Manifest angaaende deres Besværinger til Magterne. – For at blive ved beslægt de Gienstande, saa ville vi fra Tyrkiet gaae over til Portugal. Don Miguel, som nu i de Franskes Kammer har faaet en officiel Charakteer, trodser Frankerige og England, hvis Regieringer han afskyer. Han har forbudt at udsende Lodser til Skibe med det trefarvede Flag, og har derpaa tilkiendt Franske Krigskibe en Mulct, fordi de ere indløbne uden Lodser. Man forsikrer: at den Franske Regiering vil nu gribe til alvorlige Forholdsregler imod ham, formedelst hans Fremgangsmaade imod de Franske som boe i Portugal, uagtet alle de Forestillinger, som ere gjorte ham De nyeste Efterretninger fra London indeholde: at 4 Krigskibe med forseglede Ordrer ere afseilede fra Portsmouth; to til Poto og to til Lissabon. Skibet Vindfor Castle er ligeledes afseilet med forseglede Ordrer til Admiral Pulteney Malcolm i Middelhavet, om at begive sig med sit Admiralskib til Tajo, hvor 7 Engelske Krigskibe skulle for samles. - Hans Majestæt Kongen af England har den 22de April sluttet Parlamentet med en Tale, hvilken endnu ikke er bekiendtgjort, men man veed at han har sagt deri, at han vil prorogere Parlamentet til 10de Mai, og at han har erklæret, at det er hans Hensigt at ville erfare sit Folks Mening angaaende hensigtsmæssige Forandringer i Repræsentationen; det vil da sige, at Parlamentet vil blive opløst, hvilket man allerede i Forveien havde forudseet, ved den Gang som Forhandlingerne om Reformbillen havde taget. – Man paastaaer, at den Flaade som afgaaer til Lissabon er ikke den eneste som skal afseile fra England; men at en anden er i Begreb med at afgaae til Østersøen. J det mindste fortælle Polske Blade: at der er holdet en Conference imellem Lord Palmerston og Kongeriget Polens Gesandt Hr. von Vielo, polski, som nu er kommen tilbage til Varschau, ifølge hvilken, denne Flaade skal afsendes for at understøtte de Forhandlinger, som ere aabnede med Rusland angaaende Opretholdelsen af de Tractater af den Vienske Kongres, som angaaer Kongeriget Polen, for at sikkre dette Land sin Uafhængighed, ikke allene efter de Grændser, som vare stipulerede det af denne Kongres, men ogsaa for at udstrække de Jnstitutioner, som ere tilstaaede det til de Provinser, som have tilhørt det gamle Kongerige Polen. (Man maae vel betragte, det for usikkert, om Storbrittanien i den Grad, vil antage sig Polakkernes Sag. Jmidlertid er dog saameget vist, at det Polske Anliggende er den vigtigste af den nærværende Tidspunkts politiske Gienstande, efter hvilken alle andre Med den sidste Dampbaad maae rette sig.) fra London har man faaet at vide, at de Franskes Konge har den 20de April sluttet de Franske Kamres Session med en Tale, som lyder meget fredelig og som gaaer snarere ud paa, at det nærværende Deputeredes Kammer skal blive beholdet end at det skal opløses. Sessionen er prorogeret til den 15de Junii. - En Deputation er afgaaet fra Brüssel den 17de April til det udenlandske Departement i London for at tilbyde Hertug Leopold af Sachsen Coburg Belgiens Krone; den er ankommen til London og det hedte i denne Stad at Belgierne ville give Slip paa Luxemborg, naar han vil modtage den. Ogsaa vilde Bladet Coureren vide, at Prinsesse Louise af Frankerige havde vægret sig ved at formæle sig med denne Fyrste; men dette kan maaskee kun være et Rygte. - Kongen af Sardinien skal være Døden nær, da en Jnflamation i Hiernen er stødt til den Feber hvoraf han er sengeliggende.